ڬولوڠن ارتيس جوڬ تيدق كتيڠڬلن مپيمڤن ڤلباڬاي قيصه سرتا ڤڠرتين قربان ترسنديري.
نورمن حاكيم واكيلكن قربان دكمبوجا
ايڠين لبيه مڠحايتي ڤڠرتين قربان، ڤلاكون دان دوتا ڤرودوک Ephyra، نورمن حاكيم توروت ملاكوكن عباده سنة سڤرتي مپيمڤن جمبڠڽ.
جلس ڤلاكون يڠ سينونيم دڠن واتق اينسڤيكتور هاريس دالم فيلم دان سيري ڬرق خاص اين، تاهون اين دي دان كلوارڬ سكالي لاڬي دمورهكن رزقي اونتوق ملاكوكن قربان.
منوروتڽ، تاهون اين دي ملاكوكن قربان دكمبوجا سچارا مواكيلكن دان دنياتكن بوكن هاڽ كڤد كلوارڬ، ماله سلوروه اومت إسلام.
نورمن بركات، دي مميليه ملاكوكن قربان دكمبوجا سلڤس منيلاي كڤرلوان مسجد دان اومت إسلام دنڬارا اين.
كالاو دنڬارا اين بوليه دكاتاكن ستياڤ مسجد ترلالو باپق لمبو دان كمبيڠ يڠ دقربانكن، بربنديڠ نڬارا سڤرتي كمبوجا، سلا؞ين فكتور كممڤوان كيت جوڬ داڤت بركوڠسي رزقي دڠن ساودارا سأڬام دنڬارا ايت.
سيتي نورديانا بوات قربان برسام کلوارڬ درومه
بربيذا دڠن تاهون٢ سبلوم اين، عيدالأضحى تاهون اين ممبري سريبو معنا بوات ڤپاپي دان ڤلاکون چنتيق، سيتي نورديانا الياس اتاو لبيه مسرا دساڤ نانا کران بوات ڤرتام کاليڽ مڠاداکن قربان برسام اهلي کلوارڬڽ درومه.
کاتا نانا، تاهون اين دي دان کلوارڬ برکوڠسي رزقي مڠوربانکن ببراڤ حيوان ترنقن درومهڽ سنديري.
سبلوم اين نانا اد بوات فربان تتاڤي مڠمبيل هاڽ ببراڤ بهاڬين سهاج.
کالي اين نانا دان کلوارڬ برکوڠسي بوات قربان درومه سنديري دان اين ميمڠ ڤڠالمن بارو بوات نانا دان انقڽ.
بوات قربان درومه سنديري راساڽ امت مناريق سبب نانا ماهو انق سرتا انق٢ ساوداراڽ برسام-سام مڠحايتي عباده قربان دسمڤيڠ مليهت سنديري باڬايمان عباده قربان ايت دلاکوکن.
bjn_Arab bjn_Arab bjn_Arab ace_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab